
RAPORT  COMUN

asupra proiectului de Lege privind pensiile militare de stat

În urma examinării proiectului de Lege privind pensiile militare de stat, în şedinţele din 20 şi 21 februarie 2001, Comisia pentru muncă şi protecţie socială şi Comisia pentru apărare, ordine publică şi siguranţă naţională propun ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
Articolul 7, alineatul 2 

(2) Prestaţiile prevăzute la art.4 se supun termenului general de prescripţie, conform legii.


Se propune reformularea textului după cum urmează:

“(2) Plata prestaţiilor prevăzute la art.4 se supune termenului general de prescripţie, conform legii.”

Autor: dl deputat Kerekes Karoly


Pentru o mai bună formulare.

2
Articolul 9, alineatul (3)

(3) Locurile de muncă şi activităţile cu condiţii deosebite şi speciale, specifice pentru cadrele militare se stabilesc prin hotărâre a Guvernului, pe baza propunerilor instituţiilor din domeniul apărării naţionale, ordinii publice şi siguranţei naţionale.


Se propune introducerea unei virgule după sintagma “cadrele militare”

Autor: dl deputat Marcu Tudor
Pentru o corectă exprimare.

3
Articolul 14, alineatul (1) litera a)

a) sunt trecute în rezervă ca urmare a împlinirii limitei de vârstă în grad prevăzută de Legea nr.80/1995 sau ca urmare a reorganizării unor unităţi şi a reducerii unor funcţii din statele de organizare, precum şi pentru alte motive sau nevoi ale instituţiilor din domeniul apărării naţionale, ordinii publice şi siguranţei naţionale;


Se propune completarea titlului Legii nr.80/1995 cu sintagma “privind Statutul cadrelor militare”

Această completare va fi operată în tot cuprinsul legii.

Autor: dl deputat Kerekes Karoly
În conformitate cu normele de tehnică  legislativă.

4
Art.15. – Cadrele militare, care la data trecerii în rezervă nu îndeplinesc condiţiile de acordare a unei pensii, dar au o vechime în serviciul militar de cel puţin 15 ani, pentru bărbaţi şi 10 ani pentru femei, beneficiază de pensie militară de stat la împlinirea vârstelor standard prevăzute în Legea nr.19/2000, proporţional cu numărul anilor de serviciu militar.


Se propune eliminarea virgulei de după “15 ani” şi completarea titlului Legii nr.19/2000 cu sintagma “privind sistemul public de pensii şi alte drepturi de asigurări sociale”

Această completare va fi operată în tot cuprinsul legii.

Autor: dl deputat Kerekes Karoly
Pentru corectarea unei erori gramaticale şi pentru respectarea normelor de tehnică legislativă.

5
Art.26. – Persoanele care beneficiază de pensie militară de serviciu, pot fi încadrate în muncă pe durată nedeterminată, inclusiv în sectorul public, beneficiind de drepturile salariale corespunzătoare funcţiei în care sunt încadrate, inclusiv de sporul de vechime corespunzător vechimii în muncă, dobândite până la data pensionării.


Se propune reformularea textului după cum urmează:

“Art.26. – (1) Persoanele care beneficiază de pensie militară de serviciu, pot fi încadrate în muncă, beneficiind de drepturile salariale corespunzătoare funcţiei în care sunt încadrate, inclusiv de sporul de vechime corespunzător vechimii în muncă, dobândite până la data pensionării.

(2) Persoanele prevăzute la alin.(1) pot cumula pensia cu veniturile realizate, indiferent de nivelul veniturilor respective."

Autor: dl deputat Răzvan Ionescu
S-a eliminat sintagma “pe durată nedeterminată, inclusiv în sectorul public” deoarece s-a considerat că încadrarea în muncă se poate face în orice condiţii.

S-a introdus un nou alineat pentru acurateţea textului şi evitarea unor interpretări potrivit cărora pensionarii militari nu ar putea fi încadraţi decât pe perioade determinate, în condiţiile Legii nr.2/1991 privind cumulul de funcţii, precum şi a nu se limita nivelul veniturilor realizate.






6
Art.29. – Criteriile şi normele pe baza cărora se face încadrarea în gradul I, II şi III de invaliditate, se aprobă prin ordin comun al conducătorilor instituţiilor prevăzute la art.5 alin.(1), cu avizul Ministerului Muncii şi Solidarităţii Sociale şi Ministerul Sănătăţii.


Se propune reformularea textului după cum urmează:

“Art.29. – Criteriile şi normele pe baza cărora se face încadrarea în gradul I, II şi III de invaliditate, se aprobă prin ordin comun al conducătorilor instituţiilor prevăzute la art.5 alin.(1), cu avizul Ministerului Muncii şi Solidarităţii Sociale şi Ministerului Sănătăţii şi Familiei.”

Autor: dl deputat Kerekes Karoly
Pentru o corectă exprimare.

7
Articolul 43, alineatul (1), litera a)

a) pensia pentru limită de vârstă aflată în plată sau la care ar fi avut dreptul, în condiţiile legii, susţinătorul decedat;


Se propune reformularea textului lit.a) după cum urmează:

“a) pensia de serviciu pentru limită de vârstă aflată în plată sau la care ar fi avut dreptul, în condiţiile legii, susţinătorul decedat;”

Autor: dl deputat Kerekes Karoly
Pentru specificarea corectă a pensiei.

8
Articolul 71, litera b)

b) nerespectarea prevederilor art.64.
Se propune reformularea textului lit.b) după cum urmează:

“b) nerespectarea obligaţiei beneficiarului dreptului de pensie de a comunica organului de pensii modificările survenite pentru acordarea şi plata pensiei, în termen de 15 zile de la data apariţiei acestora.”

Autor: dl deputat Kerekes Karoly
Pentru a evita trimiterea la o altă prevedere. 

9
Art.73. – Nivelul amenzilor prevăzut la art.72 se poate modifica prin hotărâre a Guvernului.
Se propune reformularea textului după cum urmează:

“Art.73. – Nivelul amenzilor prevăzut la art.72 va fi actualizat prin hotărâre a Guvernului.”

Autor: dl deputat Kerekes Karoly
Pentru imperativitatea legii.

10
__
Se propune introducerea la art.77, a unui alineat nou, alin.(4), cu următorul cuprins:

“(4) În caz de absolvire a mai multor instituţii de învăţământ superior se consideră vechime în muncă o singură perioadă de studii, la alegere.”

Autor: dl deputat Kerekes Karoly
Pentru corelare cu prevederile Legii nr.19/2000 privind sistemul public de pensii şi alte drepturi de asigurări sociale.

11
Articolul 78, alineatul (3)

(3) Baza lunară de calcul pentru care se va determina cota de contribuţie individuală de 5% o reprezintă solda lunară brută.


Se propune reformularea textului alin.(3) după cum urmează:

“(3) Cota de contribuţie individuală este de 5%. Baza lunară de calcul pentru care se va determina contribuţia individuală o reprezintă solda lunară brută.”

Autor: dl deputat Gheorghe Barbu
Pentru claritatea textului.

În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Titlul legii

Lege privind pensiile militare de stat
Dl deputat Valentin Adrian Iliescu propune reformulare a textului după cum urmează:

“Lege privind pensiile şi alte drepturi de asigurări sociale ale militarilor”.


Argumente pentru susţinere:

Reglementarea de faţă preia în mare parte soluţiile adoptate de Legea privind sistemul public de pensii şi alte drepturi de asigurări sociale, referindu-se la toate drepturile specifice asigurărilor sociale.

Argumente pentru respingere:

Legea nu detaliază prevederile cu privire la asigurările sociale, în legătură cu acestea aplicându-se dreptul comun în materie care va fi Legea nr.19/2000 privind sistemul public de pensii şi alte drepturi de asigurări sociale.








2
Articolul 1, alineatul (1)

(1) Dreptul la pensii şi asigurări sociale pentru cadrele militare este garantat de stat şi se exercită în condiţiile prezentei legi.


Dl deputat Gheorghe Suditu propune eliminarea sintagmei “şi se exercită în condiţiile prezentei legi”.


Argumente pentru susţinere:

Dreptul la asigurări sociale se exercită în baza Legii nr.19/2000 privind sistemul public de pensii şi alte drepturi de asigurări sociale şi nu în condiţiile prezentei legi.

Argumente pentru respingere:

Prezenta lege este reglementarea specială cu privire la pensiile şi celelate drepturi de asigurări sociale ale militarilor. Numai pentru situaţiile neprevăzute de lege se aplică dispoziţiile Legii nr.19/2000 privind sistemul public de pensii şi alte drepturi de asigurări sociale.

3
Articolul 1, alineatul (1)

(1) Dreptul la pensii şi asigurări sociale pentru cadrele militare este garantat de stat şi se exercită în condiţiile prezentei legi.


Dl deputat Kerekes Karoly propune eliminarea sintagmei “şi asigurări sociale”.
Argumente pentru susţinere:

Legea nu reglementează drepturile de asigurări sociale.

Argumente pentru respingere:

Prezenta lege este reglementarea specială cu privire la pensiile şi celelalte drepturi de asigurări sociale ale militarilor. Numai pentru situaţiile neprevăzute de lege se aplică dispoziţiile Legii nr.19/2000 privind sistemul public de pensii şi alte drepturi de asigurări sociale.






4
Articolul 4, litera b)

b) alte drepturi de asigurări sociale stabilite prin legi sau hotărâri ale Guvernului, pe baza dispoziţiilor legale aplicabile în sistemul de pensii şi alte drepturi de asigurări sociale.


D-nii deputaţi Kerekes Karoly şi Pavel Todoran propun eliminarea sintagmei “stabilite prin legi sau hotărâri ale Guvernului”.
Argumente pentru susţinere:

Pentru acurateţea textului şi evitarea confuziilor juridice.

Argumente pentru respingere:

Drepturile de asigurări sociale pot fi stabilite şi prin hotărâri ale Guvernului.



5
Art.6. – Cadrele militare pot beneficia de o singură pensie militară de stat.


D-na deputat Bondi Gyongyike propune eliminarea textului.
Argumente pentru susţinere:

Text inutil. Principiul unicităţii este aplicabil.

Argumente pentru respingere:

Întrucât există mai multe categorii de pensii, este necesară menţinerea textului.



6
Art.6. – Cadrele militare pot beneficia de o singură pensie militară de stat.


Dl deputat Kerekes Karoly propune reformularea textului după cum urmează:

“Art.6. – Cadrele militare pot beneficia de o singură categorie de pensie militară de stat.”


Argumente pentru susţinere:

Pentru clarificarea textului.

Argumente pentru respingere:

S-a considerat mai corectă formularea iniţială.

7
Articolul 48, litera b)

b) în cursul execuţiei bugetului de stat, în funcţie de posibilităţile financiare, la o creştere a ratei inflaţiei de cel puţin 10% faţă de ultima lună când s-a efectuat o corecţie a pensiilor, cuantumul pensiilor se majorează cu rata inflaţiei, prin hotărâre a Guvernului.


Dl deputat Marcu Tudor propune eliminarea sintagmei “în funcţie de posibilităţile financiare”.
Argumente pentru susţinere:

Acest principiu este prevăzut cu caracter general de aplicabilitate în legislaţia financiară.

Argumente pentru respingere:

Nu are relevanţă juridică. Majorarea pensiilor se face prin hotărâre de Guvern.

PREŞEDINTE,









PREŞEDINTE,

SMARANDA DOBRESCU







RĂZVAN IONESCU

Întocmit,










Întocmit,

Expert Sorina SZABO









Expert Ion Peligrad 

Expert Elena ANGHEL

